Հաշվետվություն

տեղեկատվության և հասարակայնության հետ կապերի բաժնի 2014 թվականի ընթացքում կատարած աշխատանքների

2014 թվականի ընթացքում տեղեկատվության և հասարակայնության հետ կապերի բաժինը շարունակել է լուսաբանել ՀՀ Տավուշի մարզպետի և մարզպետարանի աշխատանքները՝ նպատակ ունենալով ապահովել գործունեության հանրային իրազեկումն ու թափանցիկությունը: Տավուշի մարզպետարանի կայքում ըստ համապատասխան բաժինների և էջերի տեղադրվել են պարտադիր հրապարակման ենթակա ամբողջ տեղեկատվությունը, մարզպետարանի գործունեությանն առնչվող նորությունները:

2014 թվականի ընթացքում մարզպետարանում անց է կացվել 5 մարզխորհրդի նիստ, որոնց օրակարգի մասին նախապես տեղադրվել է տեղեկատվություն կայքում, իսկ կայանալուց հետո հրապարակվել են նաև դրանք լուսաբանող նյութերը:

Տավուշի մարզպետն ունեցել է 2 մամուլի ասուլիս: Առաջինը կայացել է հոկտեմբերի 23-ին Տավուշի մարզպետարանում, երկրորդը, որ եղել է տարեկան ամփոփիչ ասուլիսը՝ դեկտեմբերի 18-ին՝ Չինարի համայնքում: Երկու ասուլիսների մասին նույնպես նախապես տեղեկատվություն է տրվել մարզպետարանի պաշտոնական կայքում: Ասուլիսին մասնակցել են մարզային լրատվամիջոցների ներկայացուցիչները, ինչպես նաև հանրապետական լրատվամիջոցների մարզային թղթակիցները, այդ թվում <<Առավոտ>>, <<Ժողովուրդ>> թերթերի, Հ1, <<Արմենիա>>, <<Շանթ>> հեռուստաընկերությունների լուրերի բաժինների թղթակիցները:

Տարվա ընթացքում Տավուշի մարզպետարանի կայքում պարտադիր հրապարակվել են Տավուշի մարզպետի ընդունած որոշումներն ու կարգադրությունները, մարզպետի, մարզպետարանի աշխատակազմի ստորաբաժանումների ղեկավարների հաշվետվությունները: Կայքում տեղադրվել են նաև մարզպետարանի գործունեության տարեկան և եռամյա ծրագրերը: Համապատասխան բաժիններում տեղ են գտել և հրապարակվել են նաև համայնքների ղեկավարների հաշվետվությունները, համայնքների ավագանիների ընդունած որոշումները:

Կայքի նորությունների բաժինը գրեթե ամեն օր թարմացվել է, որտեղ տեղ են գտել մարզպետարանի գործունեությունը լուսաբանող մամուլի հաղորդագրությունները: Այդպիսով, 2014 թվականի ընթացքում կայքում տեղադրվել է 302 մամուլի հաղորդագրություն: 2014-ի ընթացքում մարզպետարանի տեղեկատվության և հասարակայնության հետ կապերի բաժինը նոր ձեռագիր է մտցրել աշխատանքի մեջ և կայքի մամուլի հաղորդագրությունները սկսել է տարածել նաև տարբեր սոցիալական ցանցերի միջոցով, ինչն ապահովում է առավել մեծ տեղեկացվածություն:

Հանրային իրազեկում ապահովելու նպատակով մարզպետարանի աշխատակազմի տեղեկատվության և հասարակայնության հետ կապերի բաժինը համագործակցել է զանգվածային լրատվության միջոցների, հասարակական կազմակերպությունների հետ:

Համագործակցությունը եղել է և թղթակիցների միջոցով, և անմիջական աշխատանք է տարվել նաև համապատասխան խմբագրության հետ: Կազմակերպվել են մարզպետի, մարզպետի տեղակալների, մարզպետարանի ստորաբաժանումների ղեկավարների հարցազրույցները տարբեր լրատվամիջոցներով, տրվել են սպառիչ պատասխաններ ԶԼՄ-ների կողմից բարձրացրած հարցերին, ապահովվել են համապատասխան տեղեկատվությամբ: Բանավոր հարցումները եղել են բազմաթիվ, իսկ գրավոր հարցում ԶԼՄ-ներից և ՀԿ-ներից եղել են թվով 22-ը, որոնց բոլորին օրենքով սահմանված ժամկետներում տրվել են պատասխաններ: Անպատասխան մնացած հարցումներ չկան:

Անի Մելիքսեթյան բաժնի վարիչ